ત્યારબાદ પ્રવિણાબહેનને કેનેડામાં નર્સની જોબ કરવા માટે મોકલ્યા હતા. તેઓ પોતાનો પગાર અમદાવાદ મોકલી આપતા હતા અને જોસેફ ખાતરી આપતો હતો કે આ નાણાં તે હાલ પ્રવિણાબહેનના બેંક એકાઉન્ટમાં જ સાચવે છે. પરંતુ ગત વર્ષે પ્રવિણાબહેન અમદાવાદ પરત આવ્યા ત્યારે તેમણે જોયું કે તેમનો જમા થયેલો પગાર બેંક એકાઉન્ટમાં નહોતો. આ અંગે જોસેફને પુછતા તેણે જવાબ આપવાના ગલ્લા-તલ્લા કર્યા હતા. આ ઉપરાંત, પ્રવિણાબહેનને માર પણ માર્યો હતો. જેથી કંટાળીને પ્રવિણાબહેન તેના માતા પિતાના ઘરે આવી ગઇ હતી. તેમ છતાં, જોસેફનો ત્રાસ રહેતા તેમણે મહિલા પોલીસ સ્ટેશનમાં ફરિયાદ નોંધાવી હતી, જેના આધારે પોલીસે તપાસ કરી હતી. આ અંગે પ્રવિણાબહેને તેમના બેંક એકાઉન્ટની વિગતો તેમજ અન્ય જરૂરી પુરાવા પણ પોલીસ સ્ટેશનમાં રજુ કર્યા છે. મહિલા પોલીસ અધિકારીનું કહેવું છે કે, આ અંગે ટુંક સમયમાં કાર્યવાહી શરૂ કરીશુ.